Komisjoni otsus,

2. veebruar 1993,

loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti

(93/195/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 26. juuni 1990. aasta direktiivi 90/426/EMÜ (hobuslaste liikumist ja kolmandatest riikidest importimist reguleerivate loomatervishoiu nõuete kohta, [1] viimati muudetud komisjoni direktiiviga 92/36/EMÜ [2]), eriti selle artikli 19 alapunkti ii,

ning arvestades, et:

nõukogu otsuses 79/542/EMÜ, [3] viimati muudetud komisjoni otsusega 93/100/EMÜ, [4] kehtestatakse loetelu kolmandate riikide kohta, millest liikmesriigid lubavad importida hobuslasi;

samuti on vaja võtta arvesse komisjoni otsuses 92/160/EMÜ [5] (muudetud otsusega 92/161/EMÜ [6]) ette nähtud teatavate eespool nimetatud loetelus esinevate kolmandate riikide jaotamist piirkondadeks;

riiklikud veterinaarasutused on kohustunud 24 tunni jooksul edastama komisjonile ja liikmesriikidele telegrammi, teleksi või telefaksi teel kinnituse rahvusvahelise episootiaameti (IOE) A ja B loetelu hobuslaste nakkushaiguste esinemisest või nende vastu vaktsineerimisest või asjakohase ajavahemiku jooksul siseriiklikus impordikorras kavandatavatest muudatustest hobuslaste puhul;

eri kategooria hobustel on oma tunnusjooned ja nende importi lubatakse eri eesmärkidel; sellest tulenevalt tuleb registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti kehtestada erilised tervishoiunõuded;

kui võidusõiduradade ning võistluste ja kultuuriürituste toimumiskohtades on võrdne tervislik olukord ja kui hobuslased on halvema tervisliku seisundiga hobuslastest eraldatud, on soovitav kehtestada ühtne veterinaarsertifikaat registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Ilma et see piiraks otsuse 92/160/EMÜ kohaldamist, lubavad liikmesriigid registreeritud hobuste taassisenemist pärast võidusõidu, võistlemise ja kultuuriürituste tõttu toimunud kuni 30 päeva kestnud ajutist eksporti, kui nimetatud hobused:

- tuuakse tagasi otsuse 79/542/EMÜ lisa hobuslaste eriveeru I ja II osas olevatest kolmandatest riikidest, kuhu nad on otse või käesoleva otsuse I lisa sama rühma riikide kaudu ajutiselt eksporditud,

- vastavad käesoleva otsuse II lisas esitatud veterinaarsertifikaadi näidises sätestatud nõuetele.

Artikkel 2

Käesolev otsus on adresseeritud liikmesriikidele.

Brüssel, 2. veebruar 1993

Komisjoni nimel

komisjoni liige

René Steichen

[1] EÜT L 224, 18.8.1990, lk 42.

[2] EÜT L 157, 10.6.1992, lk 28.

[3] EÜT L 146, 14.6.1979, lk 15.

[4] EÜT L 40, 17.2.1993, lk 23.

[5] EÜT L 71, 18.3.1992, lk 27.

[6] EÜT L 71, 18.3.1992, lk 29.

--------------------------------------------------

I LISA

A rühm

Austria, Soome, Gröönimaa, Island, Norra, Rootsi, Šveits

B rühm

Austraalia, Valgevene, Bulgaaria, Horvaatia, Küpros, Tšehhi Vabariik, Eesti, Ungari, Läti, Leedu, endine Jugoslaavia vabariik Makedoonia, Montenegro, Uus-Meremaa, Poola, Rumeenia, Venemaa, [1] Serbia, Slovaki Vabariik, Sloveenia, Ukraina

C rühm

Kanada, Hongkong, Jaapan, Ameerika Ühendriigid

D rühm

Argentiina, Barbados, Bermuda, Boliivia, Brasiilia, [2] Tšiili, Kolumbia, [3] Costa Rica, [4] Kuuba, Ecuador, [5] Jamaica, Mehhiko, Paraguay, Peruu, [6] Uruguay, Venezuela [7]

E rühm

Alžeeria, Bahrein, Egiptus, [8], Iisrael, Jordaania, Kuveit, Liibüa, Malta, Mauritius, Omaan, Tuneesia, Türgi, [9] Araabia Ühendemiraadid

[1] Vastavalt direktiivi 90/426/EMÜ artikli 13 lõikele 2 territooriumi osa, nagu on sätestatud komisjoni otsusega 92/160/EMÜ, nagu seda on viimati muudetud.

[2] Vastavalt direktiivi 90/426/EMÜ artikli 13 lõikele 2 territooriumi osa, nagu on sätestatud komisjoni otsusega 92/160/EMÜ, nagu seda on viimati muudetud.

[3] Vastavalt direktiivi 90/426/EMÜ artikli 13 lõikele 2 territooriumi osa, nagu on sätestatud komisjoni otsusega 92/160/EMÜ, nagu seda on viimati muudetud.

[4] Vastavalt direktiivi 90/426/EMÜ artikli 13 lõikele 2 territooriumi osa, nagu on sätestatud komisjoni otsusega 92/160/EMÜ, nagu seda on viimati muudetud.

[5] Vastavalt direktiivi 90/426/EMÜ artikli 13 lõikele 2 territooriumi osa, nagu on sätestatud komisjoni otsusega 92/160/EMÜ, nagu seda on viimati muudetud.

[6] Vastavalt direktiivi 90/426/EMÜ artikli 13 lõikele 2 territooriumi osa, nagu on sätestatud komisjoni otsusega 92/160/EMÜ, nagu seda on viimati muudetud.

[7] Vastavalt direktiivi 90/426/EMÜ artikli 13 lõikele 2 territooriumi osa, nagu on sätestatud komisjoni otsusega 92/160/EMÜ, nagu seda on viimati muudetud.

[8] Vastavalt direktiivi 90/426/EMÜ artikli 13 lõikele 2 territooriumi osa, nagu on sätestatud komisjoni otsusega 92/160/EMÜ, nagu seda on viimati muudetud.

[9] Vastavalt direktiivi 90/426/EMÜ artikli 13 lõikele 2 territooriumi osa, nagu on sätestatud komisjoni otsusega 92/160/EMÜ, nagu seda on viimati muudetud.

--------------------------------------------------

II LISA

+++++ TIFF +++++

+++++ TIFF +++++

+++++ TIFF +++++

--------------------------------------------------